ຄະນະພັກອົງການກົມໃຫຍ່ ການເມືອງກອງທັບຈັດຕັ້ງເຜີຍ ແຜ່ເຊືຶ່ອມຊຶມຜົນສຳເລັດກອງປະ ຊຸມວຽກງານຈັດຕັ້ງພັກ-ພະນັກ ງານທົ່ວກອງທັບ ຄັ້ງທີ V ໃນ ວັນທີ 20 ເມສາ 2017 ນີ້, ໂດຍ ການເປັນປະທານຂອງ ພັນເອກວົງສອນ ອິນປານພິມ ກຳມະ ການຄະນະພັກກະຊວງປ້ອງ ກັນປະເທດ ຮອງຫົວໜ້າກົມ ໃຫຍ່ການເມືອງກອງທັບ, ມີຄະນະພັກຮາກຖານ, ຄະນະ ໜ່ວຍ ພັກ ພ້ອມດ້ວຍພະນັກງານຫຼັກ ແຫຼ່ງ, ສະມາຊິກພັກຈາກບັນດາກົມນ້ອຍ, ຫ້ອງການ ແລະ ຮາກຖານທີ່ຂຶ້ນກັບເຂົ້າຮ່ວມຮັບ ຟັງ.
ພັນເອກ ບຸນເຫຼືອ ໄຊຍະເພັນ ຫົວໜ້າຫ້ອງການ ເມືອງ ກົມໃຫຍ່ການເມືອງກອງທັບໄດ້ໃຫ້ ຮູ້ວ່າ: ການເຜີຍແຜ່ຜົນສຳເລັດກອງປະຊຸມວຽກງານຈັດຕັ້ງ ພັກ-ພະນັກງານທົ່ວກອງທັບ
ຄັ້ງທີ V ນີ້ ກໍເພື່ອເຮັດໃຫ້ແຕ່ ລະເປົ້າໝາຍໄດ້ເຊື່ອມຊຶມກຳ ແໜ້ນຄາດໝາຍສູ້ຊົນ, ວິໄສທັດ ກ່ຽວກັບການກໍ່ສ້າງພັກ, ພະນັກງານທົ່ວກອງທັບໃນໄລຍະໃໝ່ ທີ່ກອງປະຊຸມດັ່ງກ່າວກຳນົດ ອອກເປັນພື້ນຖານບ່ອນອີງແກ່ ການກໍ່ສ້າງພັກ-ພະນັກງານໃຫ້ ມີຄວາມໜັກແໜ້ນເຂັ້ມແຂງທຸກດ້ານ ແລະ ຍົກສູງຄວາມຮັບຜິດ ຊອບຂອງພະນັກງານສະມາຊິກ ພັກທົ່ວກອງທັບ ໂດຍຍຶດໝັ້ນຕໍ່ ອຸດົມການຂອງພັກ, ມີຄຸນທາດ ການເມືອງອັນໜັກ ແໜ້ນ, ມີ ຄວາມເຊື່ອໝັ້ນຕໍ່ເສັ້ນທາງເດີນ ຂອງພາລະກິດປ່ຽນແປງໃໝ່ ຢ່າງມີຫຼັກການຂອງພັກ ເສີມຂະ ຫຍາຍໄດ້ທາດແທ້ມູນເຊື້ອການ ນຳຂອງພັກ, ມີຄຸນສົມບັດສິນ ທຳປະຕິວັດ, ມີສະຕິເຄົາລົບ ແລະ ປະຕິບັດກົດ ລະບຽບຂອງ ພັກ-ກົດໝາຍຂອງລັດ, ລະບຽບ ວິໄນຂອງກອງທັບ ພ້ອມທັງຊີ້ ໃຫ້ເຫັນວ່າໃນຊຸມປີຜ່ານມາໃຕ້ ການຊີ້ນຳຂອງກົມການເມືອງ ສູນກາງພັກທີ່ເປັນໃຈກາງນັ້ນ ຄະນະພັກກະຊວງປ້ອງກັນປະ ເທດໄດ້ເປັນ ເຈົ້າການຊີ້ນຳ-ນຳ ພາຄະນະພັກ-ຄະນະບັນຊາເຂົ້າ ໃນວຽກງານກໍ່ສ້າງພັກ-ພະນັກ ງານໃຫ້ມີການຂະຫຍາຍຕົວ, ທາງດ້ານຈຳນວນ ແລະ ຄຸນະ ພາບ, ພ້ອມນີ້ຍັງໄດ້ເຜີຍແຜ່ເນື້ອ ໃນຈິດໃຈບົດໂອ້ລົມຂອງສະ ຫາຍ ພົນໂທ ຈັນສະໝອນ ຈັນ ຍາລາດ ກຳມະການກົມການ ເມືອງສູນກາງພັກ ລັດຖະມົນຕີ ກະຊວງປ້ອງກັນປະເທດຕໍ່ກອງ ປະຊຸມວຽກງານຈັດຕັ້ງພັກ-ພະ ນັກງານທົ່ວກອງທັບ ຄັ້ງທີ V ອີກດ້ວຍ.
ໂອກາດນີ້ສະຫາຍ ພັນເອກ ວົງສອນ ອິນປານພິມ ກໍໄດ້ໃຫ້ ກຽດໂອ້ລົມຕໍ່ກອງປະຊຸມ ພ້ອມ ທັງໄດ້ເນັ້ນໜັກໃຫ້ຄະນະພັກ ຮາກຖານ, ຄະນະໜ່ວຍພັກພ້ອມ ດ້ວຍພະນັກງານຫຼັກແຫຼ້ງສະມາ ຊິກພັກທົ່ວກົມໃຫຍ່ການ ເມືອງ ກອງທັບ ຈົ່ງພ້ອມກັນຍົກສູງຫຼັກ ໝັ້ນການເມືອງລັກສະນະນຳໜ້າ ຂອງພັກ, ຕ້ານທັດສະນະທີ່ຜິດ ເຂວຕໍ່ແນວທາງນະໂຍບາຍຂອງພັກ, ແກ້ໄຂຄໍາພີຕາຍຕົວ, ອັດ ຕະວິໄສຮ້ອນຮົນຟ້າວຟັ່ງ, ຕ້ານ ແນວຄິດຫຼາຍ ເຄົ້າສວຍໃຊ້ໂອ ກາດ, ບໍ່ນັບຖືລະບຽບກົດໝາຍ ໃຫ້ໄດ້ໂດຍເດັດຂາດ, ພ້ອມກັນ ສືບຕໍ່ປັບປຸງການຈັດຕັ້ງຮາກ ຖານພັກໃຫ້ປອດໃສ, ເຂັ້ມແຂງ, ໜັກແໜ້ນຍົກສູງຄວາມສາມາດ ນໍາພາ ແລະ ກໍາລັງແຮງສູ້ຮົບຂອງການ ຈັດຕັ້ງຮາກຖານພັກ ໃຫ້ສູງຂຶ້ນຢ່າງຈະແຈ້ງ ເພື່ອນຳ ພາກົມກອງ, ຂະແໜງການວຽກ ງານຂອງຕົນເຮັດສຳເລັດໜ້າ ທີ່ໆໄດ້ຮັບມອບໝາຍດ້ວຍໝາກ ຜົນອັນດີ.
ໂດຍ: ອາຫວຸ້ນ